MEDICININIŲ VAIZDŲ PERŽIŪROS PROGRAMINĖS ĮRANGOS LICENCIJŲ PLĖTIMO PIRKIMAS
TECHNINĖ SPECIFIKACIJA

1. Bendra informacija 
VŠĮ Respublikinė Panevėžio ligoninė (toliau – RPL) naudoja vaizdų archyvavimo ir perdavimo sistemą (angl. Picture Archiving and Communication System – PACS) VISUS Jivex CS 5.2. 
Šiuo metu RPL turi 30 konkurentinių medicininių vaizdų peržiūros programinės įrangos licencijų. 
Šiuo pirkimu numatoma praplėsti konkurentinių medicininių vaizdų peržiūros programinės įrangos licencijų apimtį.


2. Reikalavimai medicininių  vaizdų peržiūros licencijoms
	Eil. Nr.
	Parametras 
	Reikalaujama minimali parametro reikšmė
	Siūlomo parametro reikšmė (konkreti skaitinė reikšmė arba pilnas atitikimo patvirtinimas žodžiais)*
(pildo Tiekėjas)

	Siūlomos programinės įrangos pavadinimas, versija ir gamintojas:
	

	2.1.
	Konkurentinių licencijų kiekis
	Turi būti užtikrintas neribotas naudotojų prisijungimas
	

	2.2.
	Licencijų galiojimas 
	Turi būti nuolatinio galiojimo
	

	2.3.
	Suderinamumas su operacinėmis sistemomis
	Programinė įranga (klientinė dalis) turi veikti operacinėse sistemose – Microsoft Windows 10, Microsoft Windows  11 arba lygiavertėse
	

	2.4.
	Naudotojų autorizacija
	Turi palaikyti naudotojų autorizaciją, naudojant unikalius naudotojų vardus ir slaptažodžius
	

	2.5.
	Vaizdų ir tyrimų paieška
	Ne blogiau nei pagal vardą, pavardę, paciento ID, datą, tyrimo tipą
Turi būti galimybė atlikti ankstesnių tyrimų paiešką ir įkėlimą
	

	2.6.
	Palaikomi DICOM diagnostinių įrenginių generuojami vaizdų tipai 
	Ne blogiau nei CR, CT, DX, ECG, ES, MG, MR, NM, OP, OT, PX, RF, RG, SC, US, XA
	

	2.7.
	Manipuliavimo įrankiai su diagnostiniais vaizdais
	Ne blogiau: 
· šviesumo ir kontrasto keitimas;
· vaizdo didinimas ir mažinimas;
· vaizdo invertavimas;
· padidinimo stiklo funkcija;
· vaizdo pernešimas;
· vaizdo pasukimas; 
· pasirinkto objekto pažymėjimo galimybė  
	

	2.8.
	Matavimo galimybės
	Ne blogiau: matuoti ilgį, tankį, plotą, kampus tarp linijų, Cobb kampo matavimas
	

	2.9.
	Tyrimo serijos vaizdų „persukimo“ galimybė (angl. scroll)
	Būtina
	

	2.10.
	Video tyrimų peržiūros galimybė
	Būtina
	

	2.11.
	Garantinis periodas licencijoms
	Ne mažiau kaip 12 mėn.
	

	2.12.
	Programinės įrangos licencijų aktyvavimas 
	Tiekėjas turi aktyvuoti pateiktas programinės įrangos licencijas Pirkėjo PACS serveryje
	


* Pateikiamos konkrečios siūlomos programinės įrangos parametrų reikšmės, nenurodant Techninėje specifikacijoje vartojamų formuluočių (pvz., „turi būti“, „ne mažiau“, „ne daugiau“, „arba lygiavertis“). Kai parametras nėra išreiškiamas konkrečia skaitine reikšme, pateikiamas aiškus atitikties nustatytam reikalavimui patvirtinimas.

2.13. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“. Lygiavertiškumo įrodymas yra Tiekėjo pareiga.
2.14. Prekės ir su Prekėmis susijusios paslaugos neturi kelti grėsmes nacionaliniam saugumui vadovaujantis Lietuvos Respublikos viešųjų pirkimų įstatymo 37 str.  9 d.
2.15.  Licencijos turi būti suderinamos su esama RPL naudojama PACS sistema VISUS Jivex CS 5.2 be papildomų trečiųjų šalių sprendimų.
2.16.  Licencijų aktyvavimas turi būti atliekamas nepertraukiant įprastinės RPL veiklos arba trikdant ją minimaliai.
2.17. Tiekėjas privalo užtikrinti, kad po licencijų aktyvavimo PACS sistema veiktų pilnai ir atitiktų visus šios techninės specifikacijos reikalavimus.

